യുവാവിനെ വെട്ടിക്കൊല്ലാന് ശ്രമിച്ച മൂന്നുപേര് പിടിയില് കൊല്ലം : വീട്ടില്ക്കയറി യുവാവിനെ വെട്ടിക്കൊല്ലാന് ശ്രമിച്ച സംഘത്തിലെ മൂന്നുപേര് പിടിയില്. കൊട്ടിയം സിത്താര ജംഗ്ഷന് സമീപം രോഹിണിയില് നിഷാദിനെ വീട്ടില് കയറി വെട്ടിക്കൊലപ്പെടുത്താന് ശ്രമിക്കുകയും ഭാര്യയെ അപമാനിക്കാന് ശ്രമിക്കുകയും ചെയ്ത സംഘത്തിലെ മൂന്നുപേരാണ് കൊട്ടിയം പൊലീസിന്റെ പിടിയിലായത്. ആറു പ്രതികളെ മുമ്ബ് പിടികൂടിയിരുന്നു. വടക്കേവിള അയത്തില് പൂന്തോപ്പ് വയലില് പുത്തന്വീട്ടില് സജാദ് 33, ഉമയനല്ലൂര് പട്ടരുമുക്കില് ഫൗസിയ മന്സിലില് സബീര് 22, ഇരവിപുരം വാളത്തുംഗല് സുല്ബത്ത് മന്സിലില് നൗഫല് 30എന്നിവരാണ് പിടിയിലായത്. കാസര്കോട്, ബംഗളുരു, കണ്ണൂര് തുടങ്ങിയ സ്ഥലങ്ങളില് ഒളിവിലായിരുന്ന ഇവര് തിരികെ എത്തിയതായി ലഭിച്ച വിവരത്തിന്റെ അടിസ്ഥാനത്തില് നടത്തിയ തെരച്ചിലിലാണ് പിടിയിലായത്. കൊട്ടിയം ഇന്സ്പെക്ടര് എം.സി ജിംസ്റ്റന്, എസ്.ഐമാരായ സുജിത് ജി. നായര്, റഹിം, ഷിഹാസ്, ജഹാംഗീര്, ശ്രീകുമാര്, അഷ്ടമന്, ഗിരീഷ്, എ.എസ്.ഐ സുനില്കുമാര്, സി.പി.ഒ ദീപു എന്നിവരടങ്ങിയ സംഘമാണ് പ്രതികളെ പിടികൂടിയത്.